ArabovMK/tajik-wikipedia-corpus huggingface dataset:
Барнаул

Барнаул — шаҳр дар Федератсияи Русия, маркази маъмурии кишвари Олтой (аз соли 1937). Дар ҷануби Сибири ғарбӣ, дар ҷои якшавии дарёи Об ва дарёи Барнаулка воқеъ аст. Мақоми шаҳр аз соли 1771. Аҳолиаш 635 585 1 нафар, бо сокинони атрофаш 776,1 ҳазор нафар. Масоҳаташ 321 км 2. Маркази роҳи оҳан, бандари дарёӣ ва аэропорти байналмилалӣ дорад. Таърих Дар солҳои 30 садаи таъсис ва соли 1971 ба шаҳр табдил ёфтааст. Аз соли 1822 маркази округи Олтойи кӯҳист. Дар нимаи дуюми садаи Барнаул маркази бузургтарини Олтой ба ҳисоб мерафт. Саноати косибӣ, ордкашӣ, чармгарӣ ва истеҳсоли пӯстинҳои гӯсфандӣ тараққӣ карда буд. Аз соли 1917 маркази Губернияи Олтой. Соли 1930 дар Барнаул нахустин дар Сибир комбинати истеҳсоли газвори пахтагин сохта шуд, ки дар он асосан пахтаҳои Осиёи Миёна коркард мешуд. Дар давраи ҶБВ (1941–1945) корхонаҳо аз ноҳияҳои ғарбӣ кӯчонда шуданд. Саноат Барнаули имрӯза маркази муҳимми саноати мошинасозӣ, кимиё, саноати сабук ва маркази мадании Сибири Ғарбӣ аст. Истеҳсоли дегҳои буғӣ барои нерӯгоҳҳои барқӣ, таҷҳизот барои саноати истеҳсоли нафт, дизелҳо, дастгоҳҳои филиззбурӣ, таҷҳизоти механикӣ ва радиотехникӣ ривоҷ ёфтааст. Корхонаҳои калони таъмири қатора, киштӣ, фабрикаи гӯгирд, комбинатҳои резин, нахи сунъӣ ва бофандагӣ дорад. Тибқи нақша соли 1785 Барнаул мунтазам тараққӣ мекард, биноҳои муҳташами чӯбин қомат афрохта, сохилҳо мустаҳкам карда мешуданд. Дар садаи маҷмӯи майдони Демидов, бинои заводи нуқрагудозӣ, табобатгоҳи ҳарбӣ (госпитал) (1819–1940), матбаа, театр, ташхисгоҳ, омӯзишгоҳи кӯҳӣ сохта шуданд. Маориф Айни замон дар Барнаул Донишгоҳи Олтой, донишгоҳҳои техникӣ, кишоварзӣ, тиббӣ, педагогӣ, Донишкадаи санъати Олтой, театрҳои мухталиф, филармония, қасри варзиш, осорхонаи Матбуот Дар Барнаул 6 нашрияҳои чопии бузург, аз ҷумла "Алтапресс" фаъолият дошта, ба нашри мунтазами рӯзномаву маҷаллаҳо чун "Свободный курс", "Купи-Продай", "Молодёжь Алтая", "Вечерный Барнаул", "Маркер-Экспресс", "Автограф", "Монитор+", "Алтайская правда" мусоидат мекунанд.
Бармино (ноҳияи Приморск)

Бармино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Приморск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Ноҳияи Барнет

Барнет — яке аз 32 ноҳияҳои Лондон аст, ки дар Лондони берунӣ, дар шимоли Лондони Бузург воқеъ аст. Қисмест аз графигариҳои таърихии Мидлсекс ва Хартфордшир. Масоҳат — 86,74 км, Аҳолӣ — 357 500 нафар. Таърих Бахшбандии кишварӣ Иқтисодиёт Аҳолӣ Фарҳанг Ҷозибаҳои гардишгарӣ Дин Маълумоти оморӣ оид ба диндорони ноҳия соли 2011 3: Пайвандҳо.
Барниг

Барниг ҷамоате дар ҷануб шарқӣ Тоҷикистон аст, ки дар ноҳияи Ишкошим Вилояти Мухтори Кӯҳистони Бадахшон воқеъшуда аст. ин ҷамоат 5152 тан ҷамъият дорад. 1 2 Ҷусторҳои вобаста Манобеъ Шаблон:Вилояти Мухтори Кӯҳистони Бадахшон.
Барно Саидова

Барно Турахоновна Саидова (29.12.1982 ноҳияи Сино, ш. Душанбе) — филолог, номзади илмҳои филологӣ. Зиндагинома Барно Саидова хатмкардаи факултети филологияи тоҷики Донишгоҳи миллии Тоҷикистон, солҳои 2004- 2008 аспиранти ҳамин донишгоҳ, 2005- 2006 сардори шуъбаи умумии Назорати давлатии суғуртаи назди Вазорати молияи Ҷумҳурии Тоҷикистон, 2006-2008 мутахассиси пешбари шуъбаи баҳисобгирӣ ва ҳисоботдиҳии муҳосибии Хадамоти давлатии назорати суғуртаи назди Вазорати молияи Ҷумҳурии Тоҷикистон буд. Солҳои 2010-2019 ба ҳайси дотсенти кафедраи назария ва таърихи адабиёти тоҷики Донишкадаи давлатии забонҳои Тоҷикистон ба номи Сотим Улуғзода фаъолият кардааст. Аз соли 2020 инҷониб ҳамчун омӯзгори кафедраи умумидонишгоҳии психологияи Донишгоҳи давлатии омӯзгории Тоҷикистон ба номи Садриддин Айнӣ фаъолият дорад. Осор Пайвандҳо:..?21292 Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Барно Саидвализода

Барно Саидвализода (Саидвализода Барно Саиднабӣ октябри соли 1973, шаҳри Кӯлоб, ҶШС Тоҷикистон) — сиёсатмадори тоҷик, генерал-майори милитсия, ҳуқуқшинос, номзади илмҳои ҳуқуқшиносӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати. 1. Корнома Мукофот.
Луна

Луна — серияи стансияҳо байнисайёравии советӣ барои омӯхтани Моҳ ва кайҳон. Ба истифода додани киштиҳои кайҳонии советӣ аз серияи "Луна" аз соли 1958 сар шудааст, ҳама ба кор андози аз космодроми Байконур иҷ Ба ҳаводиҳӣ.
Барно Аҳмадова

Барно Аҳмадова (Аҳмадова Барно Рабиевна.3.1924, деҳаи Варзоби ноҳияи Варзоб) — раққосаи тоҷик, Артисти хизматнишондодаи ҶШС Тоҷикистон. Фаъолият Фаъолияти ҳунарии Аҳмадов дар Театри опера ва балети ба номи С. Айнӣ (гурӯҳӣ консертӣ) оғоз гардидааст. Аҳмадова маҳорати хуб ва истеъдоди баланди раққосӣ дошт. Зебоии зоҳирӣ ва ҳаракати мутаносибу мавзун рақсҳояшро дилнишину дилписанд гардондаанд. Аҳмадова дар Даҳаи адабиёт ва санъати тоҷик дар Маскав рақси "Як даста гул" (басаҳнагузоранда балетмейстери Театри Калони Маскав К. Я. Голейзовский)-ро иҷро карда, сазовори баҳои баланд гардид. Репертуари Аҳмадова рангин ва пурмазмун буда, "Як даста гул" (К. Я. Голейзовский) — "Духтари пахтачин" (А. Азимова) — "Ҷигарпора" ва "Каҷ-каҷ" (басаҳнагузоранда худи А.) аз ҷумлаи беҳтарин рақсҳои ӯ буданд. Аҳмадова ҷоизадори Фестивали умумиҷаҳонии ҷавонон дар Руминия — ширкаткунандаи Даҳаи адабиёт ва санъати тоҷик дар Маскав (1941 ва 1957) аст. Бо ордени Ленин сарфароз гардидааст.
Барномаи Таҳсил ва Мубодилаи ба номи Эдмунд Маски

Барномаи Таҳсил ва Мубодилаи ба номи Эдмунд Маски (.) — барномаи Бюрои Таълимӣ ва Фарҳангии Департаменти давлатии ИМА барои фориғултаҳсилини кишварҳои собиқ СССР мебошад. Ин барнома соли 1992 ташкил шуда ба номи собиқ котиби давлатии ИМА Эдмунд Маски ном гузошта шудааст. Пайвандҳо беруна.
Барномаи вирусии троянӣ

Барномаи вирусии троянӣ (инчунин бо номи троян маълум аст) — як намуди барномаи зараровар аст, ки ба компютер зери пардаи нармафзори қонунӣ ворид мешавад, бар хилофи вирусҳо ва кирмҳо, ки худ аз худ паҳн мешаванд. Ин гурӯҳ барномаҳоеро дар бар мегирад, ки амалҳои мухталифи аз ҷониби корбар тасдиқнашударо иҷро мекунанд: ҷамъоварии маълумот дар бораи кортҳои бонкӣ, интиқоли маълумот ба вайронкор, инчунин нест кардан ё халалдор кардани компютер, истифодаи захираҳои компютерӣ бо мақсади истихроҷ, истифодаи барои тиҷорати ғайриқонунӣ. Намунаҳои барномаҳои троянӣ:,,, -4,. винлок Пайдоиши истилоҳ Ҳамчунин нигаред.
Барномаи кайҳонии шӯравӣ

Барномаи кайҳонии шӯравӣ барномаи кайҳонии ИҶШС буд.
Нармафзори мобилӣ

Нармафзори мобилӣ, барномаи мобилӣ, замимаи мобилӣ роҳандозӣ шудааст. Бисёре аз нормафзорҳои мобилӣ дар худи дастгоҳ аллакай насб шудаанд ё метавонанд ба он аз онлайн-мағозаҳои нармафзорҳо ба мисли,, ва дигарон, ройгон ё пулакӣ боргирӣ карда шаванд. Дар аввал, замимаҳои мобилӣ барои зуд тафтиш кардани почтаи электронӣ истифода мешуданд, аммо талаби шадиди онҳо боиси густариши онҳо дар соҳаҳои дигар, ба монанди телефонҳои мобилӣ ва бозиҳои, суҳбат, тамошои видео ва истифодаи интернет низ шуд. Ин истилоҳ аз соли 2007 хеле маъмул гаштааст ва соли 2010 аз ҷониби Ҷамъияти Диалектикии Амрико ба рӯйхати "Калимаҳои сол" шомил карда шуд 2. Бозори замимаҳои мобилӣ имрӯз хеле рушд кардааст ва бемайлон меафзояд. пешбинӣ мекунад, ки дар соли 2020 даромади умумии саноати мобилӣ аз 189 миллиард доллар зиёд мешавад.
Барномаи корбурдии веб

Барномаи корбурдии веб, веб-замимаҳо — барномаест, ки метавон ба он аз тариқи интернет ё интронет дастрасӣ дошт. Ҳамчунин ба маънии барномаест, ки тавассути як мурургар пуштибонӣ мешавад. (ҳамонанди афзунаи) ё даруни як забони барноманависӣ навишта шудааст, ки тавассути мурургар пуштибонӣ мешавад, ҳамонанди, ки бо забон таркиб шудааст. Амалиёти мантиқии барномаи корбурдии веб байни сервер ва муштарӣ тақсим шуда, маълумот аксаран дар сервер нигоҳ дошта мешавад, мубодилаи иттилоот (маълумот) дар шабака ба амал меояд. Барномаи корбурдии веб дар охири солҳои 1990 ва аввали солҳои 2000 хеле маъмул гаштанд. Вежагиҳои фаннӣ Барномаи корбурдии веб барои амалӣ гардонидани вазифаҳои стандартии браузер афзалият дошта, ин вазифаҳо бояд бидуни системаи амалиётии муштарии мазкур иҷро карда шаванд. Барномаи корбурдии веб на барои навъҳои системаҳои амалиёташон гуногун (мас.,барои,,), балки як бор барои платформаи дилхоҳ интихобгардида таҳия ва дар он паҳн мегардад. Аммо амалисозии гуногуни,, ва дигар мушаххасот дар браузерҳо ҳангоми таҳияи барномаи корбурдии веб ва минбаъд барои амали онҳоро таъмин намудан мушкилот эҷод карда метавонад. Ғайр аз ин имкони истифодабаранда ҷиҳати тағйир додани бисёр мушаххасоти барузер (андозаи ҳарфҳо, ранг ва ғ.) ба кори саҳеҳи замима монеъ мешавад. Тавассути усули дигар (умумӣ) барои татбиқи комил ё нокомили интерфейси истифодабарӣ, ё апплетҳо (унсурҳои таъмини барномавӣ) истифода мегарданд. Азбаски аксар браузерҳо ин технологияҳоро (одатан, бо ёрии плагинҳо) амалӣ месозанд, - ё -замимаҳо ба осонӣ иҷро мешаванд. Барномаи корбурдии веб аз қисмҳои мутааллиқ ба муштарӣ ва серверӣ иборат буда, ба ин васила технологияи "муштарӣ-сервер" дорад. Мисоли саҳеҳи барномаи корбурдии веб ин сомонаи мудирият ва вироиши мақолаҳои Википедия мебошад: бисёр корбарони он метавонанд дар таҳияи донишномаи шабакаӣ бо истифодаи мурургарҳои сомонаи омили худ (хоҳ, ё дилхоҳ системомили дигар) бидуни истифодаи модулҳои иловагӣ барои кор бо хазинаи маълумоти мақолаҳо ширкат варзанд. Ҳоло усули нави таҳияи барномаи корбурдии веб, ки меноманд, хеле маъмул аст. Ҳангоми истифодаи саҳифаҳои барномаи корбурдии веб батамом ба кор надаромада, танҳо маълумоти зарурии серверро ба кор меандозанд.
Барномаи компютерӣ

Барноми компютерӣ — пайдарпайии дастурҳоеро гӯянд, ки барои бо таҷҳизот идора кардани компютерҳо таъйин шудааст. Барнома яке аз унсурҳои таъминоти барномавӣ мебошад. Вобаста ба мазмун истилоҳи мазкур чун матни ибтидоии барнома низ метавонад истифода шавад. Барномаи компютерӣ чун моликияти зеҳнӣ ба дороиҳои ғайримоддӣ мансуб аст. Сохтани барномаҳо Барнома маҷмӯи маълумотҳо ва амрҳое мебошад, ки барои кор кардани ҳисобмошинҳои электронӣ ва дигар таҷҳизоти компютерӣ бо мақсади ба даст овардани натиҷаи дилҳоҳ, аз ҷумла маводди омодасозӣ, ки дар рафти таҳияи барнома барои компютер ба даст оварда шудаасту барои ҳосил кардани садо ва тасвирот имкон медиҳад, таъйин шудааст. Аксар вақт тимсоли барнома дар шакли модули иҷрошаванда меноманд. Баъзе забонҳои барномасозӣ бе компилятсияи пешакии барнома истифода гардида, ба рамзи мошинии дастури он бевосита дар вақти иҷроиш интиқол мекунанд. Матнҳои ибтидоии барномаҳои компютерӣ дар аксар забонҳои барномасозӣ аз рӯйхатти дастурҳое иборатанд, ки алгоритми воридшударо саҳеҳ тавсиф медиҳанд. Чунин усули барномасозӣ императивӣ номида мешавад. Аммо дигар методологияҳои барномасозӣ низ истифода мешаванд. Истифодаи барномаҳо Аксар истифодабарандагони компютерҳо барномаҳоеро истифода мебаранд, ки барои иҷроиши масъалаҳои мушаххаси амалӣ, ба монанди тайёр кардан ва ба қолаб даровардани мавод, ҳисобу китоби математикӣ, таҳияи тасвирот ва ғайра лозим аст. Воситаҳои барномавии мувофиқро барномаҳои амалӣ ё таъминоти барномавии амалӣ меноманд. Системаи таъминоти барномавӣ, ки қисми таркибии онро системаи амалиётӣ ташкил медиҳад, унсурҳои системаи ҳисобкунӣ ва ташаккули муҳитро барои амал кардани барномаҳои амалӣ идора мекунад. Ронандагон Ронандагон миёнарав байни системаи амалиётӣ ва дастгоҳҳои сахтафзори компютерӣ мебошанд, ки барои ирсол ва қабул кардани маълумот дар байни онҳо истифода мешаванд. 1 Ҷиҳати ҳуқуқии барномаи компютерӣ Барномаҳое, ки матнҳои ибтидоии онҳо ба ҳама дастрас аст, барномаҳои кушод номида мешаванд. Барномаи компютерӣ дар аксар давлатҳо объекти ҳуқуқи муаллиф мебошад. Дар давлатҳои дигар барномаи компютерӣ бо патентҳо муҳофизат карда мешаванд. Муаллифон ва моликони ҳуқуқии барномаи компютерӣ барои маҳдуд кардани дастрасӣ ба матнҳои ибтидоии барнома, ки моликияти зеҳнии онҳост, ҳуқуқ доранд.
Барномаи таълимӣ

Барноми таълимӣ — ҳуҷҷатест, ки дар он мазмуни фанни таълимӣ, мақсаду вазифаҳо, тарзи ташкили раванди таълим, талабот ба сатҳи донишу маҳорат ва малакаи таълимгиранда ифода ёфта 1 2, тартиб ва пайдарпайии омӯзиши ин ё он мавзӯи таълимӣ барои ҳар як соли таҳсил муайян карда мешавад. Барномаи таълимӣ дар Тоҷикистон Дар Тоҷикистон барномаи таълимӣ барои муассисаҳои таълимӣ ва касбу ихтисосҳои якхела ягона аст. Масалан, Барномаи таълимии математика, физика, кимиё, биология, таърих дар синфҳои 9-уми ҳамаи мактабҳои таҳсилоти умумӣ як хел мебошад. Барномаи таълимӣ дар асоси талаботи зерин тартиб дода мешавад: мувофиқати мазмуни комёбиҳои илми муосир, техника ва фарҳанг бо мақсадҳои иҷтимоии тарбияи хонандагон ва рушди қобилияти эҷодии онҳо; хусусияти илмӣ доштани мазмуни маълумот; ягонагии назария ва амалия; мувофиқати маводди таълимӣ ба синну сол, савияи дониш ва инкишофи хонандагон, алоқамандии байни фанҳои таълимӣ ва ғайра. Барномаи таълимӣ бо мактуби эзоҳӣ оғоз меёбад, ки дар он вазифаҳои асосии ҳамон фанни таълимӣ, хусусиятҳои ташкилу усулҳои омӯхтани ҳамон фан, шаклҳои алоқаи машғулиятҳои синфӣ ва беруназсинфӣ ва ғайра нишон дода мешаванд. Мазмуни маълумоте, ки барномаи таълимӣ муайян мекунад, дар китобҳои дарсӣ, дастурҳои таълимию методӣ асоснок карда мешаванд Эзоҳ Адабиёт.
Барноманависии шайъгаро

Барноманависии шайъгаро (-,) — шеваи барноманависиест, ки сохтор ё блоки аслии ҷузъҳои он, шайъҳо мебошанд. Дар воқеъ дар ин шеваи барноманависӣ, барнома ба шайъ гароиш пайдо мекунад. Ба ин маъно, ки додаҳо ва тобеъҳое, ки қарор аст бар рӯйи ин додаҳо амал кунанд, то ҳадди имкон дар қолабе ба номи шайъ дар канори якдигар қарор гирифта, ҷамъбандӣ шуда ва як воҳид (шайъ)-ро ташкил дода нисбат ба муҳити берунии худ, капсула мешаванд ва аз ин тариқ, тобеъҳои бегонаи хориҷ аз он шайъ, дигар имкони эҷоди тағйир дар додаҳои даруни он шайъро надоранд. Ба унвони мисол ҳисоби бонкии шумо, ки шомили мушаххасоти фардии шумо ва мизони супурдаи шумо дар бонк аст, ташкили як шайъро медиҳанд ва ба далели доро будани вежагии капсула, имкони дасткорӣ дар мизони супурда ё мушаххасоти шумо, тавассути дигарон вуҷуд надорад. 1 Аз дигар вежагиҳои барноманависии шайъгаро, печидагии кам, ҳазинаи кам, имкони густариши сареъи барнома бо хатои камтар нисбат ба соири породоимҳои барноманависӣ аст.
Барноманависӣ

Барномасозӣ (барномарезӣ, барноманависӣ) — раванди таҳияи барномаҳои компютерӣ. Ба ибораи маъруфи Никлаус Вирт Барномаҳо алгоритмҳо + сохторҳои маълумот 1 2; ба ибораи дигар, вазифаи калидии бевоситаи барномасозӣ таъсис ва истифодаи алгоритм ва сохторҳои маълумот мебошад. Таърих Дар асоси барноманависӣ компютер ё дигар афзори мантиқӣ ин ё он амалро иҷро мекунад. Нахустин барномаҳои компютериро математикон ва таҳиягарони мантиқ ба вуҷуд овардаанд. Одатан, барномаро барномасоз ба компютер ворид мекунад. Замоне, ки равзана яъне (экран) вуҷуд надошт, натиҷаи барнома бо чопгар (принтер) чоп карда мешуд. Сипас дар компютерҳо воситаҳои хотира сохта шуданд. Нахустин компютерҳо рақамӣ неву шабеҳӣ буданд. Яъне аввал компютерҳои механикӣ, сипас электрикиву механикӣ ва баъд электронӣ сохта шудаанд. барноманависӣ инчунин соз кардани афзори электронӣ ва маҷмӯаъҳои барномавию дастгоҳиро дар бар мегирад. Ба маънои умумӣ барноманависӣ – ин раванди тавсифи амали афзорест, ки дар дохили он амал мекунад ё маҷмӯи амрҳоест, ки афзор ё дастгоҳ онҳоро иҷро менамояд. Барноманависӣ аз унсурҳои илмӣ (мантиқ, математика, информатика, кибернетика), фанҳои муҳандисӣ ва санъат иборат аст. Ба маънои маҳдудаш (ба истилоҳ рамзбандӣ) барноманависӣ таҳияи дастурҳоеро, ки ба забони мушаххаси барноманависӣ аз рӯйи алгоритми муайян – нақша, усули ҳалли масъалаи гузошташуда навишта шудаанд, дар бар мегирад. Умуман барноманависӣ тамоми амалҳоест, ки ба ташаккул ва дар ҳолати корӣ нигоҳ доштани барномаҳо – таъмини барномавии компютерҳо зарур аст. Барноманависӣ аз таҳлил, масъалагузорӣ, таҳияи лоиҳаи барнома, сохтани алгоритмҳо, гурӯҳбандии маълумотҳо, навиштани матни барнома, ворид кардани он, санҷиши барнома, мутобиқсозӣ, такмил ва пешбурди он иборат мебошад. Забонҳои барномасозӣ Барноманависӣ барои компютерҳо дар асоси истифодаи забонҳои барномаҳо амалӣ мешавад.
Ройгонафзор

Ройгонафзор 1 ё нармафзори ройгон — ба навъе аз нармафзор гуфта мешавад, ки истифода аз он ройгон аст. Ин мафҳум дар баробари нармафзори тиҷорӣ таъриф мешавад, ки усулан ба корбар барои суд фурӯхта мешавад. Нармафзори ройгон бо нармафзори озод комилан тафовут дорад ва набояд иштибоҳ шавад, зеро ҳуқуқи монанди ҳаққи тавзеъи муҷаддад ё дахл ва тасарруф дар код дар нармафзори ройгон барои масрафкунанда вуҷуд надорад.
Нармафзори озод

Нармафзори озод — нармафзорест, ки ба ҳамроҳи коди манбаъ тавзеъ шуда ва бо қонунӣ мунташир мешавад, ки озодии истифода, мутолиа, вироиш ва интишори муҷаддади корбаронро тазмин мекунад. 1 2 Нармафзорҳои озод маъмулан бо ҳамкории барноманависони довталаб ба унвони як проект ба вуҷуд меоянд. Идеяи аслии нармафзори озод ин аст, ки корбарон бояд молики дастгоҳҳои диҷитолии худ бошанд, на созандагони дастгоҳҳо.
Баро ибни Озиб

Абу Умар Баро ибни Озиби Ансорӣ — яке аз саҳобагони Пайғамбар (с) ва фотеҳони ислом. Зиндагинома Аз қабилаи Авс буда, қабл аз ҳиҷрати Муҳаммад (с) ба Мадина ба дини ислом гаравида буд. Дар замони ғазваи Хандак 15 сол дошт. Минбаъд ӯ ҳамчун лашкаркаш ба воя расид ва дар ҷангҳои Сиффин, Ҷамал ва муҳорибаи Наҳравон ширкат дошт. Баро ибни Озиб фотеҳи шаҳри Рай ва амири он таъйин шуда буд. Ҳамчунин ӯ дар фатҳи шаҳрҳои Қазвину Занҷон ва Шуштар ширкат доштааст. Баро ибни Озиб ба муҳаддисӣ низ машғул будааст ва Имом Бухориву Муслим аз ӯ беш аз 300 ҳадис ривоят кардаанд. Баро ибни Озиб охири умри худро дар Куфа гузаронидааст.
Бароат Ҳоҷибоева

Бароат Абдураҳимовна Ҳоҷибоева (27.11.1928, шаҳри Самарқанд – 03.01.2016, Хуҷанд) – олим, доктори илмҳои педагогика, профессор, Корманди шоистаи Тоҷикистон. Зиндагинома Соли 1948 факултаи забон ва адабиёти руси ДДХ ба номи академик Б. Ғафуровро хатм намуда, дар макотиби миёна дарс додааст. Аз соли 1958 фаъолияташро дар ДДХ ба номи академик Б. Ғафуров шурӯъ намуда, ба сифати муаллим, муаллими калон ва дотсенти кафедраи методикаи таълими забон ва адабиёти руси ДДХ ба номи академик Б. Ғафуров заҳмат кашидааст. Чандин сол мудири ҳамин кафедра буд. Оид ба масоили таълими забони русӣ дар мактабҳои тоҷикӣ, омӯзиши ҳаёту осори адибони барҷастаи рус дар синфҳои тоҷикӣ ва ғайра беш аз дусад таълифот ба табъ расондааст. Осор Пайвандҳо.
Ҷулиан Барнс

. 131139744? 130553019? 130746747? Ҷулиан Патрик Барнс (январи соли 1946) — нависанда, эссеист ва мунаққиди англис, яке аз намояндагони адабиёти постмодернизм. Соҳиби ҷоизаи Букер. Зиндагинома Осор Пайвандҳо.
Бароъати истеҳлол

Бароъти истеҳлл (аз; бароъат – санъат, малака, дониш ва истеҳлол – гиряи нахустини кӯдак пас аз таваллуд, оғоз, сарсухан) — дар илми бадеъ яке аз санъатҳои бадеии маънавист. Талаботи санъат Мувофиқи талаботи ин санъат нигоранда дар дебочаи китоб, оғози асар, қасида, достон ва ғайра суханонеро меорад, ки ба воситаи онҳо хонандаро ба мазмуни асар, ба муҳтавиёти он роҳнамоӣ мекунад. Бад-ин васила байни муқаддимаи асар ва бахши асосии он таносуби иҷмолӣ ва тафсил ба вуҷуд оварда мешавад. Намунаҳои бароъат Беҳтарин намунаи бароъати истеҳлол "Дебоча"-и "Гулистон" -и Саъдӣ дониста шудааст, ки дар он омадааст: "..ҳар чӣ напояд, дилбастагиро нашояд.. Барои нузҳати нозирон ва фусҳати хотирон китоби "Гулистон" тавонам тасниф кардан, ки боди хазонро бар варақи ӯ дасти татовул набошад..". Ин қабил шиносонидани асарҳо ва ба мутолиаи асар ҷалб намудани хонанда дар осори аксар шоирони классики форс-тоҷик ва муосир ба назар мерасад. Масалан, Фирдавсӣ дар оғози достони "Суҳроб" ("Рустам ва Суҳроб") абёти зеринро оварда, хонандаро ба мутолиаи достон даъват мекунад: "Найнома"-и Ҷалолуддини Румӣ (оғози "Маснавии маънавӣ") низ намунае аз бароъати истеҳлол мебошад. Санъати бароъати истеҳлолро дар оғози достони "Кремл"-и Абулқосим Лоҳутӣ, "Садои Осиё"-и Мирзо Турсунзода ва ғайра дидан мумкин аст. Дар оғози достони "Садои Осиё" омадааст: Ҳамчунин нигаред Эзоҳ Адабиёт.
Бародарам Хусрав

"Бародарам Хусрав" — филме бо коргардонии Эҳсони Беглорӣ, нависандагии Парисои Ҳошимпур ва Эҳсони Беглорӣ, таҳиякунандагии Саъиди Моликон дар соли.
Фишорнигор

Барграф (аз "вазнинӣ, вазн" ва "менависам") ё барометрограф — асбоби худнавис барои муттасил ба қайд гирифтани фишори атмосферӣ. Истифодабарӣ Дар пойгоҳҳои бодуҳавошиносӣ (метеорологӣ), инчунин самолётҳо ва аэростатҳо барои бақайдгирии баландӣ (аз рӯйи тағйирёбии фишор) истифода мешавад. Намудҳои барограф Вобаста ба тарзи кор барографҳо анероидӣ ва симобӣ (вазнӣ ва шиноваракдор) мешаванд. Дар амалия барографҳои анероидие бештар маъмуланд, ки қисми қабулкунакашон аз якчанд қуттиҳои анероидии ба ҳам насбкардашуда иборат аст. Ҳангоми тағйир ёфтани фишори атмосферӣ қуттиҳо фишурда ё васеъ мешаванд, ки дар натиҷаи ин сарпӯши онҳо боло ё поён мешавад. Ин ҷойивазкунӣ ба қалам таъсир намуда, он дар навори ба фишорҳо тақсимшуда хатти каҷро мекашад. 1мм-и он нисбати хатти амудӣ ба 1 мбар (1мбар 100 нм 2) мувофиқат мекунад. Аз рӯйи вақти пурраи гардиши чарх барографҳо ба шабонарӯзӣ ва ҳафтагӣ ҷудо мешаванд. Кори барографро дар натиҷаи муқоисаи он бо барографи симобӣ назорат мекунанд. Барографи ҳассосияташ бузург микробарограф ном дорад, ки дар он тағйирёбии 0,1 мбар фишор ба 1–3 мм-и ҷойивазкунии амудии қалам мувофиқат мекунад. Ҳамчунин нигаред.
Баробарии иҷтимоӣ

шаблон Баробарӣ дар ҷамъият — баробарии ҳуқуқу вазифаҳои шаҳрвандӣ дар ҷомеа. Таърих Дар таърихи халқи тоҷик ва диг. халқҳои Шарқи Наздику Миёна мубориза барои баробарии иҷтимоӣ аз аҳди қадим шурӯъ шудааст. Яке аз ҳаракатҳои мардумӣ дар аҳди қадим барои бартараф намудани нобаробарии иҷтимоӣ шӯриши Маздак дар давраи Сосониён буд. Мувофиқи таълимоти иҷтимоии маздакия замин, об, чарогоҳҳо ва диг. сарватҳои табиӣ ба афроди ҷомеа баробар мансубанд. Аз ин рӯ, яке ҳақ надорад, ки нисбати дигаре қисми бештареро ғасб намояд. Пайравони маздакия таъкид мекарданд, ки ҷоиз набошад то яке чандин зан ва сарвати зиёд дошта, дигаре аз онҳо маҳрум бошад. Дар асрҳои миёна дини ислом дар Қуръон баробарии ҳамаи мусулмононро эълон кард, вале пас аз ваф. Муҳаммад (с) дар хилофат ин усул риоят нагардид ва бар ҳамин мабно наҳзатҳои гуногуни иҷтимоию фарҳангӣ аз қабили шуубияву тасаввуф пайдо шуданд. Онҳо баробарии аҳли ҷомеаро тарғиб менамуданд. Аксари намояндагони тасаввуф, аз ҷумла Аттору Ҷалолуддини Румӣ таъкид мекарданд, ки ҳамаи одамон, аз дарвеш то султон, дар назди офаридгор баробаранд ва аз як гил сиришта шудаанд, аз ин рӯ бояд яке ба дигаре мутеъ набошанд. Роҷеъ ба масъалаи баробарӣ Форобӣ дар "Ороу аҳл-ил-мадинат-ил-фозила", Насируддини Тусӣ дар "Ахлоқи Носирӣ", Даввонӣ дар "Ахлоқи Ҷалолӣ" аҳли ҷомеаро баробару озод эълон намуда, вазифаи муқаддаси ҳокимонро дар хидмати халқ медиданд. Ғояи баробари и иҷтимоӣ дар осори дигар мутафаккирони асрҳои миёна низ дида мешавад. Мутафаккирону файласуфони Ғарб низ нисбат ба ҷорӣ шудани нобаробарии иҷтимоӣ дар давраҳои гуногуни таърихӣ сабабҳои чунин нобаробариро таҳқиқ ва роҳҳои бартараф намудани онро ҷустуҷӯ намудаанд. Т. Мор ва Т. Кампанелла моликияти хусусӣ ба воситаҳои истеҳсолотро сабаби асосии нобаробарии иҷтимоӣ ба қалам додаанд. Ин алоқамандиро Ж. Ж. Руссо дар асараш "Дар бораи шартномаи ҷамъиятӣ" равшан нишон дод. Ин мутафаккирон баробариро ба инсофу адолату некӣ вобаста мекарданд, ки он ба назарияи дигар намояндагони сотсиализми хаёлӣ (Ж. С. Моле, Г. Мабли ва Морелли) обу ранги дигар медод. Ғояи баробарӣ дар таълимоти Сен-Симон, Ш. Фурйе ва Р. Оуэн боз ҳам инкишоф ёфт, вале онҳо низ камбудиҳои ақидаҳои салафони ғоявии худро бартараф карда натавонистанд. Бо вуҷуди ин ақидаҳои сотсиалистони хаёлӣ ва маорифпарварон барои тарғиби баробарӣ дар амалияи ҷамъиятӣ таъсири калон расонданд. Дар инқилоби буржуазии Англия (а. 17) ва Инқилоби кабири Фаронса ҷараёнҳои Левеллер (баробарихоҳон дар Англия) ва бабувиҳо (пайравони Бабёф дар Фаронса) мақсади ҷорӣ намудани баробарии иҷтимоии умумиҷамъиятиро доштанд. Инқилоби буржуазӣ дар Аврупо ба як силсила тағйирот дар муносибатҳои ҷамъиятӣ оварда расонд. Бори аввал ба имтиёзҳои тоифавию табақавӣ хотима дода шуд.